《简子阳廷评》
明代·高叔嗣

终日祇缘此，微官奈若何。
世情堪叹息，身计任蹉跎。
客鬓凉风早，乡心夜雨多。
故交谁复在，无厌数来过。

作者简介：（1502—1538）明河南祥符人，字子业。号苏门山人。嘉靖二年进士。授工部主事，改吏部。历稽勋郎中。出为山西左参政，断疑狱，人称为神。迁湖广按察使。卒官。少受知李梦阳，与马理、王道切磋文艺。有《苏门集》。